אדם סנדלר

ביוגרפיה

סנדלר נולד בברוקלין שבניו יורק למשפחה יהודית אשכנזית. אביו סטנלי סנדלר היה מהנדס חשמל, ואימו ג'ודית (לבית לוין) מורה בבית ספר לאחיות. בילדותו משפחתו עברה עמו לניו המפשייר שבניו אינגלנד, שם גם למד בתיכון.

הוא בוגר בית הספר לאמנויות ע"ש טיש של אוניברסיטת ניו יורק.

קריירה

לקראת סוף שנות ה-80 שיחק בתפקיד משני בסדרה משפחת קוסבי, ומאוחר יותר הופיע בתפקידי אורח בשעשועון "שלט רחוק" בMTV.
בתחילת שנות ה-90 הופיע במועדוני סטנד-אפ בבוסטון, ועד מהר גילה אותו הקומיקאי דניס מילר והמליץ עליו מיד למפיקי התוכנית סאטרדיי נייט לייב, שם התחיל לכתוב ומאוחר יותר להופיע כשחקן וכזמר.
ב-1993 שיחק בסרטו הגדול הראשון "רוקנ'רול באוויר" לצד סטיב בושמי וברנדן פרייזר. שנה לאחר מכן כיכב בתפקיד ראשי בסרט "בילי מדיסון" שהוא עצמו כתב לו את התסריט. בשנה שלאחר מכן כתב וכיכב בסרט "גילמור המאושר" העוסק בשחקן הוקי קרח שהופך לשחקן גולף.
בשנת 1995 שיחק סנדלר בסרט "בילי מדיסון".
בשנת 1998 כיכב בסרט "זמר החתונות". ובאותה שנה כיכב גם בסרט "נער המים". 
בשנת 1999 כיכב בסרט "ביג דדי" שהיה להצלחה גדולה בכל העולם. 
ב-2000 שיחק ב"שטן על הזמן" בתפקיד ראשי. 
בשנת 2001 שיחק בסרט "חיה רעה".
בשנת 2002 שיחק לראשונה בתפקיד ראשי בסרט שאינו קומדיה, בסרט "מוכה אהבה" של פול תומאס אנדרסון. אף על פי שהסרט נכשל בקופות, זכה סנדלר לשבחים רבים על משחקו בסרט ואף היה מועמד לפרס "גלובוס הזהב" לשחקן הטוב ביותר. באותה השנה שיחק גם בסרט "שמונה לילות מטורפים".
בשנת 2003 כיכב בסרט "סדנה לעצבים".
בשנת 2004 כיכב בסרט "50 דייטים ראשונים". 
ובשנת 2005 השתתף והפיק את הסרט "משחק מכור". 
בשנת 2006 השתתף בסרט "קליק - לזפזפ את החיים" אותו כתב והפיק. סרט זה היה הראשון שבו לקח חלק והיה מועמד לפרס אוסקר. 
בשנת 2007 השתתף בסרט הדרמטי "שמור עלי" המספר על אדם שאיבד את משפחתו בפיגועי 11 בספטמבר והתמודדותו עם האירועים.
ב-2008 כיכב סנדלר בסרט הקומי לכל המשפחה "סיפורים לפני השינה".
בשנת 2009 סנדלר נתבע על ידי אמן קומיקס בטענה שגנב ממנו את הרעיון עבור סרטו "אל תתעסקו עם הזוהן".
בשנת 2010 כיכב בסרט "מגודלים", בו גם היה שותף לכתיבת התסריט וכיכב לצד כריס רוק, קווין ג'יימס ועוד. סרט זה הפך לרווחי ביותר בו היה מעורב סנדלר.
בשנת 2011 הופיע אדם הסרט "לזרום עם זה". בחודש פברואר באותה שנה הוענק לו כוכב בשדרת הכוכבים של הוליווד. באותה שנה שבר שיא כמות זכיות בפרסי פטל הזהב (פרסים לעגניים על סרטים ומשחק גרועים) על סרטו "ג'ק וג'יל". בנוסף לכך דיבב באותה שנה בסרט המצליח "שומר גן החיות", אותו גם הפיק.
בשנת 2013 כיכב בסרט "מגודלים 2", סרט ההמשך ללהיט משנת 2010.
בשנת 2014 כיכב בסרט "תקועים בחופשה" ובאותה שנה כיכב בסרט לילדים "הסנדלר", ובתפקיד דרמטי נוסף בסרט "גברים, נשים וילדים", העוסק בבריונות רשת ונזקים נוספים בשימוש באינטרנט.
ביולי 2015 עלה לאקרנים הסרט "פיקסלים" בכיכובו.
בשנת 2015 סנדלר כיכב בסרט "6 the ridiculous " ששודר בנטפליקס.
ב-2016 כיכב בסרט הקומדיה "The Do-Over" ("המהפך") מבית Netflix לאחר שחתם עמם למספר סרטים.
בשנת 2017 כיכב בסרט הדרמה-הקומית "סיפורי מאירוביץ", מבית נטפליקס. בנוסף באותה שנה, כיכב בסרט הקומדיה "Sandy Wexler" מבית נטפליקס. בין השנים 2012 עד 2018 דיבב בסדרת הסרטים של "מפלצת של מלון" בתור דרקולה.
בשנת 2019 הועלה בנטפליקס ספיישל הסטנד-אפ של סנדלר, "100% טרי".

חיים אישיים

בשנת 2003 נישא סנדלר לג'קלין סמנת'ה טיטון, הידועה כיום כג'קי סנדלר, שחקנית אמריקאית שהתגיירה. לזוג נולדו שתי בנות. הם מתגוררים בלוס אנג'לס.
סנדלר גאה במוצאו היהודי וכתב מספר שירים קומיים הקשורים ביהדות, והידוע שבהם הוא "שיר החנוכה", המונה מפורסמים יהודיים בתעשיית הבידור ומעודד את המיעוט היהודי בארצות הברית. בכל סרטיו (למעט "זמר החתונות") דמותו תמיד התחתנה בחתונה יהודית. בסרטו "אל תתעסקו עם הזוהן" שיחק חייל צה"ל משוחרר.
סנדלר הציג זיקה רבה לעם בישראל: בזמן מלחמת לבנון השנייה הוא תרם 400 מערכות "פלייסטיישן" ו-2400 משחקים לילדים בצפון ובשדרות.
סנדלר הוא רפובליקני.